《重阳咏菊》
宋代·喻良能

年年自赴重阳约，不待陶家诗句催。
更欲急呼欢伯赏，未知谁遣白衣来。
红萸有韵岳连湛，素蕊无香赐望回。
何事杜陵嗔竹叶，却教从此不须开。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。